### NN 146/2022 (14.12.2022.), Pravilnik o izmjenama Pravilnika o godišnjim, polugodišnjim i drugim izvještajima dobrovoljnog mirovinskog fonda

HRVATSKA AGENCIJA ZA NADZOR FINANCIJSKIH USLUGA

2219

Na temelju odredbi članka 146. stavka 2., članka 191. stavka 3., članka 192. i članka 193. stavka 2. Zakona o dobrovoljnim mirovinskim fondovima (»Narodne novine« broj 19/14., 29/18. i 115/18.) i članka 19. stavka 6. Zakona o računovodstvu (»Narodne novine«, broj 78/15., 134/15., 120/16., 116/18., 42/20., 47/20. i 114/2022.) Hrvatska agencija za nadzor financijskih usluga na sjednici Upravnog vijeća održanoj 8. prosinca 2022. godine donosi

PRAVILNIK

O IZMJENAMA PRAVILNIKA O GODIŠNJIM, POLUGODIŠNJIM I DRUGIM IZVJEŠTAJIMA DOBROVOLJNOG MIROVINSKOG FONDA

Članak 1.

U Pravilniku o godišnjim, polugodišnjim i drugim izvještajima dobrovoljnog mirovinskog fonda (»Narodne novine« broj 104/17. i 98/20.) u članku 2. stavku 1. u zagradi iza riječi »Narodne novine«, 19/14« dodaje se zarez i riječi »29/18 i 115/18«.

Članak 2.

U članku 4. stavku 7. riječi »50 milijuna kuna« zamjenjuju se riječima »6.500.000,00 eura«.

Članak 3.

Članak 7. stavak 1. mijenja se i glasi:

»(1) Mirovinsko društvo dužno je za fond kojim upravlja dostaviti Agenciji izvještaje iz članka 3. stavaka 2. i 4. i članka 4. stavka 1. alineja 1., 2., 3. i 5. ovoga Pravilnika u skladu s tehničkom uputom Agencije, osim izvještaja iz članka 4. stavka 1. alineje 5. ovoga Pravilnika.«

Članak 4.

U prilogu 2. Pravilnika u obrascu IFP »Izvještaj o financijskom položaju« riječi iznad tablice u zagradi »U HRK« zamjenjuju se riječima u »eurima«.

U obrascu ISD »Izvještaj o sveobuhvatnoj dobiti« riječi iznad tablice u zagradi »u HRK« zamjenjuju se riječima u »eurima«.

U obrascu INTD »Izvještaj o novčanim tokovima (direktna metoda)« riječi iznad tablice u zagradi »u HRK« zamjenjuju se riječima u »eurima«.

U obrascu INTI »Izvještaj o novčanim tokovima (indirektna metoda)« riječi iznad tablice u zagradi »u HRK« zamjenjuju se riječima u »eurima«.

U obrascu IPNI »Izvještaj o promjenama u neto imovini fonda« riječi iznad tablice u zagradi »u HRK« zamjenjuju se riječima u »eurima«.

U obrascu IV »Izvještaj o vrednovanju imovine i obveza fonda« riječi iznad tablice u zagradi »u kunama« zamjenjuju se riječima u »eurima«.

Članak 5.

U prilogu 3. Pravilnika u obrascu RDGT »Izvještaj o realiziranim dobicima (gubicima) od prodaje financijskih instrumenata fonda« riječi iznad tablice u zagradi »U HRK« zamjenjuju se riječima u »eurima«.

Članak 6.

U Prilogu 5. Pravilnika mijenja se obrazac DI-DMF-1 »Broj članova, iznos uplata na osobni račun te isplata s osnove ostvarivanja prava prestanka članstva u fondu« i glasi:

|  |  |  |  |  |
| --- | --- | --- | --- | --- |
| Podaci | | Tekući mjesec | Prethodni mjesec | Promjena tekući/prethodni mjesec |
| A. Podaci o članovima | | | | |
| Ukupan broj članova fonda na početku mjeseca | |  |  |  |
| od toga korisnika mirovine | |  |  |  |
| Broj članova učlanjenih u fond tijekom mjeseca | |  |  |  |
| Broj članova kojima je tijekom mjeseca prestalo članstvo u fondu | Ukupno umirovljenje |  |  |  |
| radi isplate mirovine putem mirovinskog osiguravajućeg društva |  |  |  |
| radi isplate mirovine putem društva za životno osiguranje |  |  |  |
| radi isplate zadnje rate mirovine ili jednokratne isplate putem mirovinskog društva |  |  |  |
| Smrt |  |  |  |
| S osnove promjene fonda |  |  |  |
| Ostali razlozi |  |  |  |
| UKUPNO |  |  |  |
| Ukupan broj članova fonda na posljednji dan u mjesecu | |  |  |  |
| od toga korisnika mirovine | |  |  |  |
| B. Podaci o uplatama na osobni račun | | | | |
| Uplate na osobni račun tijekom mjeseca (u eurima i centima) | |  |  |  |
| Uplate pokrovitelja | |  |  |  |
| Uplate članova | |  |  |  |
| Uplate državnih poticajnih sredstava | |  |  |  |
| Uplate s osnove promjene fonda | |  |  |  |
| Ukupno uplate na osobni račun od početka godine do posljednjeg dana u mjesecu (u eurima i centima) | |  |  |  |
| Uplate pokrovitelja | |  |  |  |
| Uplate članova | |  |  |  |
| Uplate državnih poticajnih sredstava | |  |  |  |
| Uplate s osnove promjene fonda | |  |  |  |
|  | | | | |
| C. Podaci o isplatama s osnove ostvarivanja prava prestanka članstva | | | | |
| Ukupne isplate tijekom mjeseca  (u eurima i centima) | Ukupno umirovljenje |  |  |  |
| Isplata sredstava mirovinskom osiguravajućem društvu |  |  |  |
| Isplata sredstava društvu za životno osiguranje |  |  |  |
| Isplata mirovine putem mirovinskog društva (privremena isplata) |  |  |  |
| Jednokratne isplate |  |  |  |
| Smrt |  |  |  |
| S osnove promjene fonda |  |  |  |
| Ostali razlozi |  |  |  |
| UKUPNO |  |  |  |
| Ukupne isplate od početka godine do posljednjeg dana u mjesecu (u eurima i centima) | Ukupno umirovljenje |  |  |  |
| Isplata sredstava mirovinskom osiguravajućem društvu |  |  |  |
| Isplata sredstava društvu za životno osiguranje |  |  |  |
| Isplata mirovine putem mirovinskog društva (privremena isplata) |  |  |  |
| Jednokratne isplate |  |  |  |
| Smrt |  |  |  |
| S osnove promjene fonda |  |  |  |
| Ostali razlozi |  |  |  |
| UKUPNO |  |  |  |

Članak 7.

U Prilogu 5. mijenja se obrazac DI-DMF-3 »Potraživanja fonda od Ministarstva financija te uplate državnih poticajnih sredstava na osobne račune članova fonda« i glasi:

|  |  |  |  |  |
| --- | --- | --- | --- | --- |
| Broj članova fonda za koje mirovinsko društvo potražuje državna poticajna sredstva | | | | |
| Kalendarska godina za koju je izvršena uplata DPS-a | Ukupni iznos potraživanja  (u eurima i centima) | Uplate Ministarstva financija RH | | |
| Iznos  (u eurima i centima) | Datum uplate | Udjel u ukupnom potraživanju  (u %) |
|  |  |  |  |  |

Članak 8.

U Prilogu 6. mijenja se obrazac »Izvještaj o valutnoj izloženosti« tako da glasi:

|  |  |  |  |  |  |  |  |
| --- | --- | --- | --- | --- | --- | --- | --- |
| Datum | Šifra ustanove | OIB fonda | Naziv fonda | Valuta fonda | Valuta | Imovina | Obveze |
| (1) | (2) | (3) | (4) | (5) | (6) | (7) | (8) |
|  |  |  |  |  | EUR |  |  |
|  |  |  |  |  | USD |  |  |
|  |  |  |  |  | USD  valutna  klauzula |  |  |
|  |  |  |  |  | Ostale valute |  |  |
|  |  |  |  |  | Ostale  valute  valutna  klauzula |  |  |

|  |  |  |  |  |  |  |
| --- | --- | --- | --- | --- | --- | --- |
| Duga izvanbilančna pozicija | Kratka izvanbilančna pozicija | Pozicija u valutnim opcijama | Otvorena bilančna valutna pozicija | Ukupna otvorena valutna pozicija | NAV | Ukupna otvorena valutna pozicija kao % NAV-a |
| (9) | (10) | (11) | (12) = (7) – (8) | (13) = (7) – (8) + (9) – (10) + (11) | (14) | (15) = (13)/(14) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Prijelazne i završne odredbe

Članak 9.

(1) Ovaj Pravilnik objavit će se u »Narodnim novinama«, a stupa na snagu 1. siječnja 2023. godine.

(2) Mirovinsko društvo dužno je prve izvještaje u skladu s člancima 4. do 8. ovoga Pravilnika dostaviti za izvještajna razdoblja koja počinju od 1. siječnja 2023. godine.

(3) Izvještaji za razdoblja do 1. siječnja 2023. godine dostavljaju se na obrascima iz Priloga Pravilnika o godišnjim, polugodišnjim i drugim izvještajima dobrovoljnog mirovinskog fonda (»Narodne novine« broj 114/2018. i 98/2020.) na način propisan člankom 3. ovoga Pravilnika kojim se mijenja članak 7. stavak 1. toga Pravilnika.

Klasa: 011-01/22-03/04
 Urbroj: 326-01-70-72-22-3
 Zagreb, 8. prosinca 2022.

Predsjednik Upravnog vijeća
 dr. sc. Ante Žigman, v. r.